অতিরিক্ত ফি বরদাস্ত করা হবে না, বেসরকারি স্কুলগুলিকে হুঁশিয়ারি দিল্লির মুখ্যমন্ত্রীর

ওয়েবডেস্ক: বেসরকারি স্কুলগুলির (private schools) অতিরিক্ত ফি  (Free Hike) নিয়ে সুর চড়ালেন দিল্লির মুখ্যমন্ত্রী রেখা গুপ্তা (CM Rekha Gupta) । মুখ্যমন্ত্রী বলেন, এইভাবে টাকা নেওয়ার কোনও অধিকার নেই বেসরকারি স্কুলগুলির। অভিভাবকদের হয়রানি করা হচ্ছে।

মঙ্গলবার রেখা গুপ্তা দিল্লির বেসরকারিস্কুলগুলিকে নিশানা করে বলেন, প্রতিষ্ঠানগুলি এইভাবে দিনের পর দিন অভিভাবক ও শিশুদের হয়রানি করে চলেছে। যেসব স্কুলের বিরুদ্ধে অভিভাবকরা অতিরিক্ত ফি নিয়ে অভিযোগ দায়ের করেছেন, তাদের বিরুদ্ধে নোটিশ জারি করা হল। অস্বাভাবিকভাবে ফি বৃদ্ধি করলে বেসরকারি স্কুলগুলির বিরুদ্ধে কঠোর ব্যবস্থা নেওয়া হবে। মুখ্যমন্ত্রী জানান, তাদের অভিযোগ নিয়ে আমার কাছে আসছেন।

আরও পড়ুন: বিমানবন্দর থেকে উধাও ‘হিন্দি’, দাক্ষিণাত্যে ফের চরমে ভাষাযুদ্ধ?

কিভাবে স্কুলগুলিকে তাদের কাছ থেকে অতিরিক্ত টাকা আদায় করছে। ফি বৃদ্ধির জন্য কিছু নিয়মকানুন আছে যা অবশ্যই মেনে চলতে হবে। যদি কোনও স্কুল এই সমস্ত কিছুতে জড়িত থাকে, তাহলে তাদের ভুগতে হবে। আমরা আজ সেই সমস্ত স্কুলগুলিকে নোটিশ জারি করব যাদের বিরুদ্ধে আমরা অভিযোগ পেয়েছি।

দিল্লির শিক্ষামন্ত্রী আশিস সুদ জানিয়েছেন, ফি বৃদ্ধির বিষয়ে বারবার অভিযোগ পাওয়ার পর একটি প্রতিনিধি দল ওই স্কুলগুলি পরিদর্শন করেন। শহরজুড়ে সাব-ডিভিশনাল ম্যাজিস্ট্রেটদের (এসডিএম) স্কুলগুলি পরিদর্শন করার এবং নিয়ন্ত্রক সম্মতি মূল্যায়নের জন্য তৈরি ১৮-দফা প্রশ্নাবলীর উত্তর সংগ্রহ করার নির্দেশ দেওয়া হয়েছে। অভিভাবকদের বিষয়গুলি দেখার জন্য একটি কমিটি গঠন করা হয়েছে। একটি ইমেল আইডি চালু করা হয়েছে। সেখানে অভিযোগ জানাতে পারবেন অভিভাবকরা।

এর আগে দিল্লির বিরোধী দলনেত্রী অতিশী বেসরকারি স্কুলগুলির ফি বৃদ্ধি নিয়ে দিল্লির মুখ্যমন্ত্রী রেখা গুপ্তা চিঠি লেখেন।

দেখুন অন্য খবর-